

**ΑΝΑΚΟΙΝΩΣΗ ΚΧΠ/3**

**Επικίνδυνες Χημικές Ουσίες σε προϊόντα που κυκλοφορούν στην Κυπριακή αγορά**

Το Τμήμα Επιθεώρησης Εργασίας (ΤΕΕ) προχώρησε πρόσφατα σε εκστρατεία για έλεγχο συμμόρφωσης διαφόρων προϊόντων που διατίθενται στην Κυπριακή αγορά με την περί Χημικών Ουσιών Νομοθεσία.

Στο πλαίσιο αυτό λήφθηκαν δείγματα, για διακρίβωση της περιεκτικότητάς τους σε απαγορευμένες χημικές ουσίες ή σε ουσίες για τις οποίες υπάρχουν περιορισμοί στη χρήση, από πλαστικά παιχνίδια και αντικείμενα για Φθαλικούς Εστέρες και για Πολυκυκλικούς Αρωματικούς Υδρογονάνθρακες (PAHs)

**Οι Φθαλικοί Εστέρες είναι ουσίες που χαρακτηρίζονται ως τοξικές για την αναπαραγωγή** και περιλαμβάνονται στους περιορισμούς του Παραρτήματος XVII του Κανονισμού REACH (σημεία 51 και 52). Σύμφωνα με τους περιορισμούς αυτούς, πλαστικά είδη που περιέχουν συγκεκριμένους Φθαλικούς Εστέρες σε συγκεντρώσεις μεγαλύτερες του 0,1% κατά βάρος σε πλαστικοποιημένο υλικό **δεν πρέπει να διατίθενται στην αγορά.**

**Οι Πολυκυκλικοι Αρωματικοι Υδρογονάνθρακες (PAHs) ταξινομούνται** ως Καρκινογόνες, Μεταλλαξιογόνες και Τοξικές στην αναπαραγωγή χημικές ουσίες. Επιπρόσθετα, έχουν υψηλή αντοχή στην αποδόμηση, είναι πολύ τοξικοί και συσσωρεύονται στο περιβάλλον. Τα προϊόντα που έρχονται σε άμεση ή σύντομη και επαναλαμβανόμενη επαφή με το δέρμα, σύμφωνα με τους περιορισμούς του Παραρτήματος XVII του Ευρωπαϊκού Κανονισμού REACH (σημείο 50 το οποίο αφορά οκτώ συγκεκριμένους Πολυκυκλικούς Αρωματικούς Υδρογονάνθρακες) δεν επιτρέπεται να περιέχονται σε συγκεντρώσεις μεγαλύτερες του 0,0001% κατά βάρος σε προϊόντα **τα οποία προορίζονται για το ευρύ κοινό.**

Από τα αποτελέσματα της εργαστηριακής ανάλυσης των δειγμάτων που διενεργήθηκε από το Γενικό Χημείο του Κράτους, προέκυψαν συνολικά 5 μη συμμορφούμενα προϊόντα τα οποία φαίνονται στους συνημμένους Πίνακες Α και Β.

Συγκεκριμένα, στα 4 πλαστικά παιχνίδια και αντικείμενα που φαίνονται στον πίνακα Α εντοπίστηκαν υψηλές συγκεντρώσεις Φθαλικών Εστέρων και στο τιμόνι αυτοκινήτου που φαίνεται στον πίνακα Β εντοπίστηκαν Πολυκυκλικοι Αρωματικοι Υδρογονάνθρακες (PAHs) σε συγκεντρώσεις υψηλότερες από αυτές που καθορίζονται στη νομοθεσία.

Το Τμήμα Επιθεώρησης Εργασίας πληροφορεί το κοινό ότι έχει ήδη ξεκινήσει τη διαδικασία άμεσης απόσυρσης των μη συμμορφούμενων προϊόντων από την Κυπριακή αγορά. Παράλληλα τα μη συμμορφούμενα προϊόντα θα κοινοποιηθούν στο Σύστημα Ταχείας Ανταλλαγής Πληροφοριών για Ασφάλεια Προϊόντων πλην τροφίμων (RAPEX) της Ευρωπαϊκής Ένωσης.

Για περισσότερες πληροφορίες και άλλες Ανακοινώσεις σχετικά με τη νομοθεσία και τις εκστρατείες του ΤΕΕ καλείται το κοινό να επισκέπτεται την [ιστοσελίδα του Τμήματος](http://www.mlsi.gov.cy/mlsi/dli/dliup.nsf) καθώς και την ιστοσελίδα του [RAPEX](http://ec.europa.eu/consumers/consumers_safety/safety_products/rapex/alerts/).

Για οποιεσδήποτε διευκρινίσεις μπορείτε να επικοινωνείτε με τους αρμόδιους Λειτουργούς του Τμήματος Επιθεώρησης Εργασίας (τηλ. 22405611, 22405637 και 22405609).

6.2.2025

 ΤΜΗΜΑ ΕΠΙΘΕΩΡΗΣΗΣ ΕΡΓΑΣΙΑΣ

ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ

**ΠΙΝΑΚΑΣ Α**

|  |  |  |
| --- | --- | --- |
| **α/α** | **Είδος / Κωδικός μη συμμορφούμενου προϊόντος** | **Φωτογραφία**  |
| **1** | **Κούκλα****Barcode** **6991203218030** |  |
| **2** | **BATH MAT JING KANG****Barcode 6980054002981** | N:\TAY\KXP\8-PG\2025\phalates b deigm\poplife\981\IMG20250123120847a.jpg |
| **3** | **BATH MAT YIJU****Barcode 6954685987658** | N:\TAY\KXP\8-PG\2025\phalates b deigm\poplife\658\IMG20250123120821a.jpg |
| **4** | **BABAYA SHOES****code****No:21073** | N:\TAY\KXP\8-PG\2025\phalates b deigm\100\IMG20240913144201β.jpg |

**ΠΙΝΑΚΑΣ Β**

|  |  |  |
| --- | --- | --- |
| **α/α** | **Είδος /** **Κωδικός μη συμμορφούμενου προϊόντος** | **Φωτογραφία**  |
| **1** | **Τιμόνι αυτοκινήτου ΑΜΙΟ****Barcode** **5903293013786** | N:\TAY\KXP\8-PG\2024\PAHs\786\IMG20241030125328α.jpg |